經數: 一七六九

經名: 涅槃宗要

頁數: 二四一

上              欄

依是意通彼難者. 就顯了義有正□. 故隨其

類音普告衆生. 就其密語含多義訓. 是故後

文亦得善通. 說言. 若使滅度者擧顯了語死

滅度也. 非涅槃者取密語內不識義也. 難意

正言. 若使死滅之滅度義非不滅之涅槃義

者. 何故以是不識之名自期三月當般涅槃.

以先樹下成道之時已得不識之涅槃故. 要有

煩惱乃識生死. 故師子吼言. 諸結火滅名滅

度者亦是顯了語之滅度. 離覺覺故名涅槃者

取密語內無苦之義. 入無餘時苦報滅已方

離覺覺分別心故. 由是道理諸善說通也. 次

釋義者. 且依顯了之語以釋有□之義. 此土

釋之言大滅度. 所言大者. 古人釋云. [&FFFF]#先爲

義. 謂釋勝之時[&FFFF]#是爲先. 非約時前後言無

先也. 依下經文大有六義. 一者廣之[&FFFF]#先故

名爲大. 如經言. 大者其性廣博猶如虛空無

所不至. 涅槃如是故名爲大. 二者長之[&FFFF]#先

故名爲大. 如經言. 所言大者名之爲長. 譬如

有人壽命無量名大歲夫. 三者深之[&FFFF]#先故

名爲大. 如經言. 大者名爲不可思議. 一切世

間聲聞緣覺不能測量涅槃之義故名爲大.

四者高之[&FFFF]#先故爲大. 如經言. 譬如大山一

切世人不能得上故名爲大. 涅槃如是凡夫

二乘及諸菩薩不能窮到故名爲大. 五者多

之[&FFFF]#先故名爲大. 如經言. 譬如大藏多諸珍

寶. 涅槃如是多有種種妙法珍寶故名大. 六

者勝之[&FFFF]#先故名爲大. 如經言. 如世間中勝

上主人名爲大人. 涅槃如是諸法中勝故名

爲大. 大義如是. 所言滅者略有四義. 事滅理

中              欄

滅德滅擇滅. 言事滅者. 還無爲義. 義當應化

身. 正智亦亡故名爲滅. 如經言. 佛此夜滅度.

如薪盡火滅. 如是事滅當體立名. 言理滅者.

寂[&FFFF]#爲義. 謂從本來無動無起故名爲滅. 如

經言. 一切諸法不生不滅本來寂靜自性涅

槃. 如是理滅寄全音. 言德滅者. 永離爲義. 謂

諸功德離相離性不守自性互相一味故名爲

滅. 如下文言. 受安樂者卽解脫. 眞解脫者

卽是如來. 如來卽涅槃乃至廣說. 如是德滅

從義受名. 言擇滅者. 斷除爲義. 佛智能斷一

切煩惱故名爲滅. 若依是義. 涅槃非滅. 而受

名者略有三義. 一者從處得名. 謂佛窮到無

住之原. 是處能斷一切煩惱. 斷煩惱處故名

爲滅. 如經言. 涅槃亦爾. 無有住處. 宜是諸佛

斷煩惱處故名涅槃. 二者從因受名. 謂智滅

或能顯於理. 理顯是果. 智滅爲因. 從因立名

名理爲滅. 如此經言. 煩惱爲薪智患爲火. 以

是因緣成涅槃食. 令我諸弟子皆悉甘嗜. 三

者從果受名. 謂智依理能滅煩惱. 理爲滅因.

智是滅果. 從果立名名理爲滅. 如佛性論云.

道依涅槃能使煩惱未來不生. 現在不滅因

中說果故名涅槃爲無生滅. 滅義如是. 所言

度者略有二義. 謂究竟義及到岸義. 到岸義

者顯顯斷義. 煩惱滅者明非常義. 煩惱離滅

衆生得度. 非常非斷故名滅度. 究竟義者滅

德究竟故名滅度. 度義如是. 問若斷煩惱非

涅槃者. 何故德王菩薩品云. 不見佛性而斷

煩惱是名涅槃. 大涅槃以見佛性故得名爲

常樂我淨. 故斷煩惱亦得稱爲大般涅槃. 若

下              欄

斷煩惱稱涅槃者. 何故彼品下文說言. 斷煩

惱者不名涅槃. 不煩惱乃名涅槃. 善男子諸

佛如來煩惱不起是名涅槃. 解云. 前所引文

爲簡涅槃大涅槃異故擧二斷以顯斷處. 非

約能斷名爲涅槃. 後所引文爲簡諸佛與菩

薩異. 菩薩斷處猶有餘惑. 故不得受涅槃之

名. 諸佛斷處畢竟不生. 所以得立涅槃之稱.

是答德王菩薩難意. 彼前難言. 若言煩惱滅

之處是涅槃者. 諸菩薩等於無量劫已斷煩

惱. 何故不得稱爲涅槃. 俱是斷處. 何緣獨稱

諸佛有之菩薩無耶. 爲答是難故依斷與不

生簡別. 通而言之. 菩薩亦不生. 諸佛亦是斷.

別門而言. 斷除之稱遣於已生之辭遮於未

起. 遣已生者望前之義義在不足. 故說菩薩.

遮未起者望後之義義在究竟. 故說諸佛. 依

是道理精別而言. 斷煩惱者不名涅槃. 不生

煩惱乃名涅槃. 以是義故不相違也. 名義門

竟. 第二出體. 於中有二. 先出體性. 後簡虛實.

出體性者諸說不同. 或有說者. 無垢眞如是

涅槃體. 始起功德非是涅槃. 卽能證智是菩

提故. 如經云. 涅槃義者卽是諸佛之法性也.

又下文言. 涅槃之體本自有之非適今也. 大

品經云. 諸法性空卽是涅槃. 占密經云. 煩惱

生死畢竟無體. 心不可得. 本來不生. 實更不

滅. 自性寂靜卽是涅槃. 如是等文不可具陳.

故知眞如正知其是涅槃. 斷滅煩惱所顯義

門卽說眞如名爲數滅. 數滅卽是無垢眞如.

或有說者. 果地萬德不問. 本始總束爲一大

涅槃體. 如此經中總說三事卽爲涅槃. 又下

經數: 一七六九

經名: 涅槃宗要

頁數: 二四二

上              欄

文說八自在已總結而言. 如是大我名大涅

槃. 法花論云. 唯佛如來證大菩提究竟滿足

一切智惠名大涅槃. 攝大乘論云. 三身所顯

無上菩提. 旣說三身皆是菩提. 當知皆爲大

涅槃體. 如是二說皆有道理. 所以然者. 涅槃

菩提有通別. 別門而說. 菩提是果在能證德

道諦所攝. 涅槃果之是所證法滅諦所攝. 通

門而言. 果地道諦亦是涅槃. 所證眞如亦是

菩提. 例如生死有通有別. 別而言之. 內根始

終名爲生死. 如經言. 生者新諸根起. 死者諸

根滅盡. 通而論之. 諸雜染法皆是生死. 如經

言. 空者一切生死廣說乃至無我一切生死.

對此生死以說涅槃. 故知涅槃亦有通別. 問

若始有功德亦是涅槃. 是是卽涅槃亦有生

因. 若爾何故迦葉品云. 三十七解脫門三十

七品能爲涅槃. 作生因. 作生因亦爲涅槃. 而

作了因. 善男子遠離煩惱卽得了了見於涅

槃. 是故涅槃唯有了因無有生因. 上下諸文

之中皆說唯有了因. 未曾言亦有生因. 答始

有功德雖有涅槃. 涅槃之義存於寂滅. 寂滅

之德合於所了. 是故說言唯有了因. 如說菩

提生因所生而亦有說了因所了. 卽是義准

當知涅槃了因所顯而亦得言生因所起. 由

是□理故不相違也. 體相如是. 次簡虛實. 問

生死之法是虛妄. 虛妄故空. 是事可爾. 涅槃

之果眞如爲體. 爲虛爲實爲空不空. 答或有

說者. 涅槃之體性是眞決定不空. 如此經云.

眞解脫者卽是如來. 如來者卽是決定. 又下

文言. 空者一切生死. 不空者謂大涅槃乃至

中              欄

廣說. 勝□經說. 三諦是有爲是虛妄. 一苦滅

諦是實乃至廣說. 如是等文不可具陳. 故知

涅槃. 是實不空. 而餘虛說皆悉空者. 是遣妄

心所取涅槃說眞智所證涅槃. 若使涅槃亦

是空者. 是卽如來佛性皆空. 十一空內入於

何空. 旣非空攝當知不空. 或有說者. 生死涅

槃皆是虛妄空無所得. 佛法之義無有一法

而不空者. 如德王品云. 般若波羅蜜亦空. 乃

至檀波羅蜜亦空. 如來亦空. 大般涅槃亦空.

是故菩薩見一切法皆悉是空. 花嚴經言. 生

死及涅槃是二悉虛妄. 愚智亦如是二皆無

眞實. 如是等文不可具陳. 當知悉空乃名平

等. 而餘處說生死虛妄涅槃不空等者. 爲護

淺識. 新發意者生驚怖故作方便說. 如因品

經化品言. 若法有生滅相者皆是變化. 若法

無生無滅是非變化. 所謂無□相. 涅槃是法

非變化. 須菩提言. 如佛自說諸法平等. 非聲

聞作乃至非諸佛作. 有佛無佛諸法性常空

性空卽是涅槃. 云何言涅槃一法不如化. 佛

言. 如是如是諸法平等乃至性空卽是涅槃.

若新發意菩薩聞一切皆畢竟空乃至涅槃亦

皆如化心卽驚怖. 爲是新發意菩薩故分別

生滅者如化不生滅者不如化. 須菩提言. 世

尊云何令新發意菩薩知是性空. 佛告須菩

提. 諸法先有今無耶. 依是文證當知餘處說

不空者皆是方便語不盡道理也. 是涅槃空

及佛性空十一空內何所攝者. 空空所攝故

說是空. 唯佛所窮. 十八空中畢竟空故. 如前

所引槃若經說. 若使諸經所說涅槃皆空是

下              欄

遣妄心所取相者. 是卽諸經所說生死法空

是遣遍計所執生死. 若此不爾彼亦不然. 又

若涅槃是實有者. 卽不能離實有之言. 其能

離實有言者卽謂實有. 宜是妄語. 是故當知

彼說實有唯說自心妄耶境界耳. 問如是二

說何得何失. 答若如言取二說皆失. 互相異

諍失佛意故. 若非定執二說俱得. 法門無□

不相妨故. 是義云何. 若就德患相對之門. 卽

生死是空涅槃不空. 以妄心所取無境當知

故說爲空. 能取妄心不得自在故說無我. 眞

智所證道理稱心故說不空. 能證眞智無□

自在故名大我. 依如是門前師爲得. 彼所

引文是了義說. 若就相待無自相門. 則生死

涅槃等無自性. 以不空待空我待無我乃至

無待待於有待故. 如起信論云. 復次一切染

法淨法皆是相待無有自相可說. 依如是文

後說爲得. 其所引文非不了說. 又大涅槃離

相離性非空不非空非我非無我. 何故非空.

離無性故. 何非不空. 離有性故. 又離有相故

說非我. 離無相故說非無我. 非無我故得說

大我. 而非我故亦說無我. 又非空故得言實

有. 非不空故得說虛妄. 如來□藏其義如是.

何蜜異諍於其間哉. 體門竟第三明通局

門者. 於中有二. 先小後大. 小乘之內二部異

說. 犢子部說通於凡聖. 彼說涅槃有其三稱.

謂學. 無學. 非學非無學. 凡夫等智斷結所得

涅槃名非學非無學有學. 聖位所得無爲無

學涅槃. 若依薩婆多部所說涅槃之名唯在無

學. 無學人斷結所得無爲唯名滅等. 不名滅

經數: 一七六九

經名: 涅槃宗要

頁數: 二四三

上              欄

等不名涅槃. 如智度論云. 離空處欲乃至非

想地八種欲彼名斷名滅名無欲名諦. 不名斷

智不名沙門果不名有餘涅槃不名無餘涅

槃. 盡無生智非想九種結斷彼名斷名滅名

無欲名諦名斷智名沙門果名有餘涅槃. 不

名無餘涅槃. 阿羅漢陰界入不相續彼斷名

滅名無欲名諦名斷智名沙門果名無餘涅槃.

不名有餘涅槃. 若依大乘卽有四句. 一極通

門. 凡夫二乘菩薩與佛音有涅槃. 如此經言.

諸凡夫人依世俗道行斷結行名入涅槃. 又

言得少飮食亦名得涅槃乃至廣說. 聖人涅

槃不待言論. 二簡凡聖門. 聖有凡無. 如地持

經說. 三乘聖人定有涅槃名爲正定. 外凡定.

無名爲邪定. 內凡不定名不定聚. 三簡大小

門. 大有小無. 法花論云. 無二乘者謂無二乘

所謂涅槃. 今此經云. 菩薩摩訶薩住大涅槃.

諸佛亦爾故. 四者簡因果門. 因無果有. 唯佛

一人證得涅槃. 是義具如德王說. 通局門竟

第四明二滅門者. 亦有二種. 先明性淨及

方便壞. 後顯有餘無餘涅槃. 初明性淨方便

壞者. 眞如法性本來無染故曰性淨. 亦名本

來淸淨. 涅槃卽如如理凡聖一味. 是故亦名

同相涅槃. 方便壞者. 智悲善巧壞二邊著. 由

是轉依眞如顯現. 從因立名名方便壞. 由轉

二著不住二邊故亦名無住處涅槃. 如攝論

云. 諸煩惱惑滅名無住處涅槃. 故卽此涅槃

不通凡住. 故亦名不同相涅槃. 如地論云. 定

者成同相涅槃. 自性寂滅故. 滅者成不同相

方便壞涅槃. 爾現智緣滅故. 是二涅槃同一

中              欄

眞如. 但依義門建立二種門耳. 問性淨涅槃

得涅槃名. 爲在凡住亦名涅槃. 爲聖所證乃

名涅槃. 若如後者方便所證卽同方便壞涅

槃義. 若如前者自然所得諸凡夫人已入涅

槃. 又若凡夫已入涅槃卽應聖入不入泥洹.

如是錯亂云何簡別. 答性淨涅槃得名有二.

別門而說. 如後問意在聖所證所證之有其

二義. 對分別性證本來淨. 望依他性證轉依

淨. 由是道理同是所證二種別義不相雜亂.

通相而論. 如前問意亦在凡位. 若依是義得

言凡夫已入涅槃. 又得說言聖人不入. 依是

義故淨名經言. 一切衆生同涅槃相不復更

滅. 起信論言. 一切衆生從本已來入於涅槃.

菩提之法非可修相非可作相. 楞伽經言. 菩

薩一闡提常不入涅槃. 以能善知一切諸法

本來涅槃故. 當知諸佛法門非一. 隨其所說

而無障□而不錯亂. 所以然者. 菩薩不入勝

於凡夫已. 以其善知本來涅槃故. 凡夫已入

不如. 聖人不入未能知自入涅槃故. 由是道

理無雜亂也. 雖無雜亂而非簡別. 所以然者.

菩薩不入還同凡已. 凡已入不異菩薩不入.

以明與無明愚者謂二. 智者了達其性無二

故. 雖復凡聖其性無二. 而是凡聖不爲一性.

以愚者謂二. 智者了達故. 當知凡聖生死涅

槃不一不異非有非無非入非不入非出非不

出. 諸佛之意唯在於此. 但隨淺識顯設彼說

耳. 次明有餘無餘滅者. 若依薩婆多宗義者.

涅槃體一. 約身說二. 如智度論說云. 何有餘

身界涅槃. 答或有說者身有二種. 一者有煩

下              欄

性身. 二者生身. 阿羅漢無煩惱身而有餘

生身. 依此生身得涅槃故名有餘身界涅

槃. 云何無餘身界涅槃. 答阿羅漢已滅四

太諸根盡而入涅槃. 此文未分明故下卽問

曰. 此文不應作是說. 身諸根覺性滅名無

餘身界涅槃. 應作是說. 阿羅漢斷一切結盡

入於涅槃是名無餘身涅槃界. 此不說者有

何意耶. 答彼尊者依世俗言信經故而作是

說. 雜心論中亦同是說. 問身智滅處何故非

涅槃. 答依此宗明數滅無爲體是善故名涅

槃. 身智現亡是無常滅有爲故非涅槃. 現在

斷因未來生後報法不起. 是非數滅無記故

非涅槃. 以智從報亦同此說. 若依成實論宗.

假名實法二心無處是有餘涅槃. 心空及身

未來不起是無餘泥洹. 身智現滅亦非涅槃.

故彼論云. 二空心處滅定及無餘泥洹. 問此

論宗無餘泥洹爲是數滅爲非數滅. 答彼論

宗說斷集因故. 苦果不起亦是數滅智. 雖

非報其無常邊行苦所攝故. 其報起亦入滅

諦. 若依譬喩部. 說斷集因故苦報不起. 雖是

涅槃而非數. 非非故是無記性. 如婆娑云. 或

有說者. 有餘身涅槃界是善是道果是諦攝.

無餘身涅槃界是無記非道果非諦攝. 若就

大乘卽有四門. 一就化現. 二約實義. 三對大

小. 四依三身. 化現門者同小乘二種涅槃. 其

義同前二宗所說. 但彼謂實此似現耳. 第二

約實義者. 就實言之. 是二涅槃同以轉依眞

如爲體. 但斷因所顯義門名爲有餘果. 已所

顯義門說名無餘. 如攝論云. 煩惱業滅故言

經數: 一七六九

經名: 涅槃宗要

頁數: 二四四

上              欄

卽無種子. 此顯有餘涅槃. 果報悉滅故言一

切皆盡. 此顯無餘涅槃. 又瑜伽論決擇分說.

問若阿羅漢六處生起卽如是住相續不滅無

有變異. 更有何等異轉依性而非六處相續

而轉. 若更無有異轉依者. 何因緣故前後二

種依止相以而今後時煩惱不轉聖道轉耶.

答諸阿羅漢實有轉依. 而此依轉依淸淨眞

如所顯而彼眞如與其六處異不異性俱不可

說. 問又下言. 無餘依中所得轉依當言是常

當言無常. 答當言是常. 淸淨眞如之所顯故.

非緣生無生滅故. 又問於無餘依般涅槃者

於色等法當言得自在當言不得耶當言能現

在前. 答當言不現在前當言得一分能現在

前一分不現在前. 謂諸如來於無餘般涅槃

已能現在前. 所餘不能令現在前乃至廣說.

第三大小相對門者. 二乘涅槃名爲有餘. 如

來所證名曰無餘. 如勝□說. 涅槃亦二種. 有

餘及無餘. 有爲生死盡滅之處所得涅槃名

曰有餘. 無爲生死盡滅之處所得涅槃名曰

無餘故. 第四依三身說二涅槃者. 應化二身

身智猶在名曰有餘. 卽離生死一切過患故

名涅槃. 如此經言. 今我此身卽是涅槃故於

法身中身智平等名爲無餘. 離一切相畢竟

寂滅故名涅槃. 如金鼓經言. 依此二身一切

諸佛說有餘涅槃. 依法身者說無餘涅槃. 何

以故. 一切餘究竟盡故. 若依此義卽取三身

爲涅槃體. 又有一義. 無垢眞如正是涅槃. 但

望二身說此眞如名爲有餘. 別餘故. 若望法

身說此眞如名曰無餘. 無別餘故. 如攝論云.

中              欄

如緣覺不觀衆生利益事住無餘涅槃. 菩薩

卽不如. 是住波若波羅蜜不捨衆生利益事.

般涅槃亦有餘亦無餘. 於法身是無餘於應身

是有餘. 故言離住無餘涅槃. 以不應彼處故.

又復卽此轉依眞如涅槃望於三身說無住處.

所以然者. 二身生滅不同眞如. 是故不住於

彼涅槃. 法身離相無異眞如. 故非能住於其

涅槃. 故對三身說爲無住. 如經說言. 依此三

身一切諸佛說無住處涅槃. 何以故. 爲二身

故不住涅槃. 離於法身無有別佛. 何故二身

不住涅槃. 二身假名不實. 念念滅不住故. 數

數出現以不定故. 法身不爾. 是故二身不住

涅槃. 法身不二. 是故不住於般涅槃. 二滅門

竟. 第五明三事門者四句分別. 初出體相. 次

明建立. 三明總別. 四往復. 出體相者. 法身

體者佛地所有一切功德. 其體無二唯一法

界. 法界擧體以成萬德. 萬德之相還同法界.

法界之性不異萬德. 隨擧一德無所不遍. 如

是一切白法圓滿. 自體積集故名法身. 其義

具顯金剛身品. 般若體者卽此法身. 性自明

達無所不照故名般若. 解脫體者卽此法身.

離諸繫縛無所障□故名解脫. 三德實殊不

可說一. 可相一味不說異. 以之故名如來□

藏. 是謂三法之體相也. 次明建立三事所由.

一體萬德無非涅槃. 所以偏說此三法者. 以

對生死三種患故. 何者. 生死萬累不出三種.

所謂苦果五陰身故建立法身. 以除煩惱迷

惑法故建立般若. 離諸葉障繫縛因故建立

解脫. 又復對彼小乘入涅槃時陸身滅智故

下              欄

說法身常存大智不滅. 對彼小乘身智存時

未[&FFFF]#苦報習氣繫縛故就身智立眞解脫. 建

立之由略說如是. 第三明總別者. 一性而言

涅槃是總肉. 於伊字三法是別喩對. 以三點

總別成總其義有四. 一者要具三法方成涅

槃. 獨擧一一卽不得成. 如一一點不成伊字.

如經言. 解脫之法亦非涅槃. 摩訶般若亦非

涅槃故. 二者三法等圓乃成涅槃. 雖具三數

若有勝劣不得成故. 如三點□必有右左. 如

經說言. 三點若□卽不成伊故. 三者三法一

時乃成涅槃. 雖無勝劣若有前後不得成故.

如三點縱必有南北. 如經言. 縱亦不成故. 四

者三法同體乃成涅槃. 如說虛空不動無□.

雖非前後而各別體不成總故. 如彼三點雖

非□縱各宜別處不成一字. 如經言. 三點若

別亦不成伊故. 如是三法具此四義乃成涅

槃. 如世伊字故. 三是別涅槃是總. 一性雖然

再論未必然. 所以足者盡理而言四種功德

皆總皆別. 皆別義者. 涅槃是寂寂義. 法身

是積集義. 般若是照達義. 解脫是離縛義. 故

知四種無非別也. 皆總義者. 如經言. 若無法

身苦報不盡. 何成涅槃. 若無般若闇感不除.

豈得涅槃. 若無解脫不[&FFFF]#業繫. 故非涅槃.

如是餘三其義同爾. 何者. 若無涅槃生死未

滅. 何爲法身. 若無般若煩惱所纏何名法身.

若無解脫諸業所縛故非法身. 法身般若解

脫具三乃涅槃成. 准前可解. 故知總如說四

種總別之義. 一切功德皆亦如是. 一卽一切.

一切卽一. 是故總別無所障□不同. 伊字是總

經數: 一七六九

經名: 涅槃宗要

頁數: 二四五

上              欄

非別. 其中三點是別非總. 唯取小分以爲

譬耳. 第四往復決擇門. 問如是如來實德法

身當言有色當言無色. 答或有說者法身無

色. 但有隨機化現色相. 所以然者. 色是質□

[&FFFF]#形之法. [&FFFF]#倒分之所變作. 諸佛如來永離

分別歸於理原. 法界爲身. 由是道理不須色.

乃至凡夫至無色界離色分別故無色身. 豈

說如來還有色身. 如金鼓經言. 離法如如離

無分別智. 一切諸佛無有別法. 何以故. 一切

諸佛智惠具足故. 一切煩惱畢竟滅盡得佛

淨地. 以是法如如如如智攝一切佛法. 又言.

如是法如如如如智亦無分別. 以願自在故衆

生有感故應化二身. 如日月影和合出生. 起

信論云. 諸佛如來唯是法身智相之身第一

義諦無有世諦境界離於施作. 但隨施衆生

見聞得益. 故說爲用. 此用有二種. 一凡夫二

乘心所見者爲應身. 二菩薩所見者名爲報

身. 乃至廣說. 依此等文. 當知實德永無色身.

唯有隨根所現色耳. 而此經說如來解脫是

色等者. 對惠眼根說色. 非實色. 如智惠非眼

而說惠眼. 雖名爲眼實非色根. 如是法身非

色而說妙色. 雖名爲色實非色塵. 由是道理

當知無色. 餘處說色皆作是通. 或有說者. 法

身實德有無障□色. 雖無質□之義說色. 而

以方所示現說色. 雖離分別所作[&FFFF]#色而有

萬行所感而得妙色. 如說雖無分別識而得

有於無分別識. 如是雖無障□之色而亦得

有無障□色. 如此經言. 捨無常色獲得常色.

受想行識亦復如是. 然色陰之色通有十入.

中              欄

對眼之色唯是一入. 故彼不能會通此文. 又

小泥洹中純陀歎佛言. 妙色湛然體常安隱.

不爲時節劫所還. 大聖廣劫行慈悲獲得金

剛不壞身. 薩遮尼□子經言. 瞿曇法身妙色

常湛然體. 如是法性身衆生等無差別. 攝大

乘云. 爲顯異人功德故立自性身. 依止自性

身起福德智惠二行. 二行所得之果謂淨土

及法樂. 能受用二果故名受用身. 依此等文

當知二行所感實報有自受用身及自受用淨

土. 而餘處說法身無色者. 約自性身說爲無

色. 是三身門之法身義令三事門所說法身

總取始有萬德爲體. 是故說爲法身有色. 問

二師所報何失何得. 答或有說者. 定取一邊

二說皆失. 若非實報二義俱得. 是義云何. 佛

地萬德略有二門. 若就捨相歸一心門. 一切

德相同法界故說唯是第一義身無有色相差

別境界. 若依從性成萬德門. 色心功德無所

不備故說無量相好莊嚴. 雖有二門而無異

相. 是故諸說皆無障□. 爲顯如是無□法門.

金剛身品廣說之言. 如來之身非身是身無

識是識離心亦不離心無處亦處無宅亦宅非

像非相諸相莊嚴乃至說廣. 當知如來□藏

法門說有說無皆有道理. 三身門竟  第六

四德分別略有四門. 一顯相門. 二立意門. 三

差別門. 四和諍門. 顯相門者. 問說法身卽備

四德. 四德之義有通有別. 別而言之. 常是法

身之義. 對彼完身是無常故. 樂是涅槃之義.

對彼生死是苦海故. 我是佛義. 以對衆生不

自故. 淨是法義. 以對非法是染濁故. 如哀歎

下              欄

品云. 我者卽是佛義. 常者是法身義. 樂者是

涅槃義. 淨者是法身義. 樂者是涅槃義. 淨者

是法義. 且約一邊如是配當. 就實通論無所

不當. 如前三事總別門說是卽四德是法身

義. 又此四德是涅槃義. 望餘諸皆亦如是. 如

德王品云. 以見佛性而得涅槃. 常樂我淨名

大涅槃. 總說雖然於中分別者. 四德之相各

有二義. 常德二義者. 如來通達無二之性不

捨有爲生死. 以不見生死異涅槃故. 不取無

爲涅槃. 以不見涅槃異生死故. 依是二義離

斷常. 乃法身常德義也. 寶性論云. 依二種法

如來法身有常波羅蜜. 應知何等爲二. 一者

不滅一切諸有爲行. 以離斷見邊故. 二者不

取無爲涅槃. 離常見邊故. 以是義故聖者勝

□經說言. 世尊見諸行無常是斷見非正見.

見涅槃常住是常見非正見故. 樂德二義者.

謂離一切意生身苦及滅一切煩惱習氣. 離

意生身苦顯寂靜樂. 滅煩惱習氣顯覺智樂.

如論說云. 依二種法如來法身有樂波羅蜜.

何等爲二. 一者遠離一切苦. 以滅一切意生

身故. 二者遠離一切煩惱習氣. 證一切法故.

我德二義是. 謂離我見邊及無我見邊. 非我

非無我乃得大我故. 如論說云. 依二種法身

有我波羅蜜. 何等爲二. 一者遠離諸外道邊.

離虛妄我戱論故. 二者遠離諸聲聞邊. 以離

無我戱論故. 以是義故楞伽經云. 離諸外道

邊禁燒無我見. 令我見熾燃如劫盡火燃. 淨

德二義者. 通達分別性除滅依他性故. 通達

分別顯自性淨. 滅依他性顯方便淨. 如論言.

經數: 一七六九

經名: 涅槃宗要

頁數: 二四六

上              欄

依二種法如來法身有淨波羅蜜. 何等爲二.

一者本來自性淸淨以同相故. 二者離垢淸淨

以勝相故. 問何故常與我對二邊顯一. 而於

樂淨德遣一邊說二. 答是顯略門及影論門.

其作論者以巧便術也. 第二明其立四意者.

萬德旣圓何獨立四. 立四之由略有四義. 除

四障故. □四患故. 對四倒故. 離四於故. 除四

障者. 凡聖四人各有一障. 一者闡提謗法障

於淨德. 貪生死爲淨法故. 二者外道著我障

於我德. 不了眞我執虛妄故. 三者聲聞畏苦

障於樂德. 不知彼苦卽是大樂故. 四者緣覺

捨心障於常德. 捨於常利而取斷滅故. 爲除

如是四種障故. 菩薩修習四種勝因. 所謂信

心般若三昧大悲. 次第得證淨我樂常. 如寶

性論偈云. 有四種障□. 讓法及著我怖畏世

間苦捨離諸衆生. 闡提及外道聲聞及緣覺.

信等四種法淸淨因應知. □四患者. 分段生

死有四種患. 謂無常苦無我不淨. 爲□如是

四種患法故於涅槃建立四德. 此義可見. 不

勞引文. 然何故四門開空無我. 此中廢空立

不淨者. 四諦道理是正觀境以理爲勝. 所以

開空. 今四患門是念處境爲對四倒故立不淨

也. 對四倒者. 謂聲聞四無倒行雖對治凡夫

有爲四倒. 而□法身無爲四德. 以不了五陰

卽是法身故. 爲對治此無爲四倒. 是故建立

法身四德. 如寶性論云. 如是四種[&FFFF]#倒對治.

若依如來法身復是[&FFFF]#倒應知. 偈言. 於法身

中倒故對治. 此例說有四種法身功德乃至廣

說. 離四相者. 變易生死有四種相. 所謂緣相

中              欄

乃至壞相. 離此四相故建立四德. 何者. 以離

相無明染故立於淨德. 以離因相業所繫故立

於我德. 離於生相微細苦故立其樂德. 離於

壞相無常滅故立其常德. 如論說言. 住無漏

界中聲聞□支佛得大力自在. 菩薩爲證如

來功德法身有四種障. 何等爲四. 一者緣相.

二者因相. 三者生相. 四者壞相. 緣相者. 謂無

明住地與行作緣. 如無明緣行. 無明倒地緣

亦如是故. 因相者. 謂無明住地緣行此以爲

因. 如行緣識. 無漏業緣亦如是故. 生相者. 謂

無明住地緣無漏業因緣. 三種意生身亦如

是故. 壞相者謂三種意生身緣不可思議變

易生死. 如依生緣故有老死. 此亦如是故乃

至廣說. 問諸聲聞起四[&FFFF]#倒. 爲在正觀時爲

在出觀時. 答正入觀時正證入空遠離一切

名言分別. 故於彼時不起四倒. 觀後起此四

倒. 四倒之相有總有別. 別起相者. 彼計樹下

成道之身實是惑業所感之報故. 謂無常苦

無我等不了是化卽眞. 是卽倒於法身四德.

總起相者. 總觀五陰苦無常等不達五陰卽

是法身. 是卽倒於法身四德. 建立門竟  次

第三明差別門者. 四德差別乃有衆多. 且依

一略顯二四. 謂於常我各說二種. 樂淨之中

各開四別. 二種常者法常佛常. 法常義者無

生無滅是常身義. 佛常義者不老不死是常

壽義. 如下文言. 如來長壽於諸壽中最上最

勝. 所得常法於諸法中最爲第一. 此言常法

卽是法法. 言長壽者是報身壽. 又言. 以法常

故諸佛亦常. 法卽法身. 佛是報佛. 又諸佛者

下              欄

亦是化佛. 依是義故攝大乘說. 法身爲二身

本. 本覺常住. 未來依於本相續□在. 如□受

樂如□施食. 二身常住應如是知. 寶性論中

依七種因成常命義. 復以三譬顯常身義. 七

種因者. 一因緣無邊故得常命. 謂無量劫來

捨身命財攝取正法無窮無盡. 旣修無窮之

因還得無盡之果. 偈云. 棄捨身命財攝取諸

佛法故. 二衆生無邊故得常住. 謂初發心時

結四弘誓. 衆生若盡我願乃盡. 衆生無盡我

願亦無盡. 爲究竟滿是本願故窮未來際常

住不盡. 偈曰. 爲利益衆生究竟滿本願故. 三

大悲圓滿故常者. 若諸菩薩分有大悲尙能

久住生死不入涅槃. 何肉如來純得淸淨大

悲圓滿豈能繫捨入滅盡耶偈言. 得淸淨佛

身起大悲心故. 四神足圓滿故常者. 世間有

得神足力者尙能住壽四十小劫. 豈肉如來

具四神足而不能住壽無量劫耶. 偈言. 修四

如意足依彼力住世故. 五妙智成就故常者.

遠離生死涅槃分別體證無二不動不出. 是

故畢竟無有滅盡. 偈言. 以成就妙智離有涅

槃心故. 六三昧成就故常者. 世間有人淨得

禪定者尙能不爲常火刀箭所傷. 何肉如來

常在深定而以外緣可得壞耶. 偈言. 常得心

三昧故. 七成就安樂故常者. 旣歸理原得大

安樂安樂相應故得常住. 偈言. 成就安樂相

應故. 依此七因故得常壽. 復以三喩顯常身

者. 一世法不染故常住者. 如來法身常在世

間四染不能染四相不能相. 偈言. 常在於世

間不爲世法染故. 二遠離死魔故常住者. 如

經數: 一七六九

經名: 涅槃宗要

頁數: 二四七

上              欄

世門甘露令人久長生. 金剛三昧滅煩惱魔

故證常果遠離死魔. 偈言. 得淨甘露處故離

一切魔故. 三本來不生故常住者. 法身之體

本來湛然. 以非本無今有故非先有後無. 偈

言. 諸佛本不生本來寂靜故. 故彼論偈總結

而言. 初七種譬喩如來色身常. 後三種譬喩

善逝法身常. 若依別門. 常命是菩提德. 常身

是涅槃德. 就通相門. 常身常命皆是涅槃. 其

義如前出體門說. 四種樂者. 一斷樂受. 以離

三種分別受. 二寂靜樂. 遠離故無苦無樂乃

爲大樂. 諸行流轉行苦得大寂靜故爲大樂.

三覺知樂. 以離無知所受苦苦無所不知故

爲大樂. 四壞不樂. 遠離無常衰老壞苦得金

剛身故爲大樂. 別而論之. 前之二種是涅槃

樂. 後二種者是菩提樂. 通相而言. 卽無別異.

以菩提涅槃無二無別故. 如下文云. 有大樂

故名大涅槃. 大涅槃無樂. 以四樂故名大涅

槃乃至廣說. 二種我者. 法我人我. 言法我者

是體實義. 如哀歎品云. 是眞是實是依是常

不變易者是自在義. 如德王品初偈中說. 自

在有八. 一多少自在. 如經言. 能示一身以爲

多身. 身數多少猶如微塵. 充滿十方無量世

界. 如來之身實非微塵. 以自在故現微塵身.

二大小自在. 如經言. 示一塵身滿三千界. 佛

身無邊實不滿於大千世界. 以自在故滿大

千界故. 三輕重自在. 如經言. 以滿大千世界

之身輕擧飛空過□沙等諸佛世界而無障

□. 如來之身實無輕重. 以自在故能爲輕重

故. 四一異自在. 如經言. 如來一心安住不動.

中              欄

所可示化無量形類各令有心. 如來有時成

造一事而亦衆生各各成辨. 如來之身常住

一立而令他立一切悉見故. 五者對境自在

故. 如經言. 如來一根亦能見色聞聲乃至知.

以自在. 如來六根亦不見色不聞聲乃至不知

法. 令根自在. 六者得法自在. 如經言. 以自在

故得一切. 如來之心亦無得想. 何以故. 若是

有者可知爲得. 實無所有云何名得. 若使如

來計有得想. 是卽諸佛不得涅槃. 以無得故

名得涅槃. 以自在故得一切法. 得諸法故名

爲大我. 是意正顯諸法非然而非不然. 而不

然故永無所得. 非不然故無所不得. 如是無

障□故名大自在. 七者演說自在. 如經言. 如

來宣說一偈之義過無量劫義亦不盡. 而不

生念我說彼聽. 一切法亦無有說. 以自在故

如來演說以名大我故. 八者普現自在. 經言.

如來遍滿一切諸處猶如虛空. 虛空之性不

可得見. 如來亦爾. 實不可見. 以自在故令一

切見. 是明有所現者卽當有所不現. 如來都

無所不現也. 別門而言. 眞實我者是涅槃我.

自在我者是菩提我. 就實通論卽無別異. 是

故經中總結之言. 如是大我名大涅槃. 四種

淨者. 一名果淨亦是有淨. 以離二十五有果

故. 二名業淨亦是因淨. 以離凡夫諸業因故.

三名身淨. 佛身常住故. 四名心淨. 佛心無漏

故. 前二離德後二修德. 離修雖異齊是涅槃.

如經言. 以純淨故名大涅槃. 云何純淨. 淨有

四種乃至廣說. 故總而言之. 如是四德不出

三事. 三事卽入於二種我. 二種我者一大涅

下              欄

槃. 一卽一切一切卽一. 是名如來□密藏也.

次第四明和相諍論. 諍論之興乃有多端. 而

於當偏起異諍法身常住化身起滅. 於此二

身諸說不同. 唯於報身二執別起. 別起之諍

不過二途. 謂執常住及執無常. 執常之內亦

有二家. 一家說云. 報佛功德有生無滅. 生因.

所滅故不得無生. 證理究竟故離相. 離相故

常住不變. 第二家云. 報佛功德雖生因得而

離生相. 雖是本無始有而非本無今有. 旣非

今有亦非後無. 由是道理遠離三際. 離三際

故凝然常住. 然道後始成故非本有始. 離三

際故非有生. 非有生故亦得無滅. 無生滅故

定是無爲常住不變. 若未能得如是正見. 不

應定說有爲無爲. 如純陀章云. 唯當□自. 我

今愚癡未有惠眼. 如來正法不可思議. 是故

不應宣說如來定是有爲定是無爲. 若正見

者應說如來定是無爲. 長壽品云. 常當繫心

修心是二字佛常住. 若有修習此二定者. 當

知是人隨我所行至我至處. 而餘處說非常

住者. 皆就佛相非說報身. 如德王品云如來

非常. 何以故. 身有分故. 是故非常. 云何非

常. 以有智故. 常法無知. 猶如虛空. 如來有心.

是故非常. 云何非常. 有言說乃至有姓. 此故

有父母. 故有四儀. 故有方所依. 是七義說非

常住. 當知皆此就化相說. 若人不知如是之

意亦說報佛同是無常. 卽是邪見必墮地獄.

如純陀言. 外道邪見可說如來同於有爲持

惑. 比丘不應如是. 於如來所生有爲想若言

如來是有爲者. 卽是妄語. 當知是人死入地

經數: 一七六九

經名: 涅槃宗要

頁數: 二四八

上              欄

獄. 如人自處於己舍宅乃至廣說. 故不應說

報佛無常. 執常之家作如是說也. 執無常者

說言. 報佛生因所生不得無滅. 生者必滅一

向記故. 然依法身相續□存. 窮未來際永無

終盡. 不同生死念念磨滅. 由是道理說爲常

住. 無老死故名不變易. 如四相品云. 如來成

就如是功德. 云何當言如來無常. 若言無常

無有是處. 是金剛身. 云何無常. 是故如來不

名命終. 如來性品云. 若言解脫猶如幻化. 凡

夫當謂得解脫者卽是磨滅. 有智之人應當

分別人中師子雖有去來常住不變. 又聖行

品云. 復次善男子心性異故名爲無常. 所謂

聲聞心性異. 緣覺心性異. 諸佛心性異. 依此

等文當知報佛心是有. 爲是生滅法. 而初分

說定是無爲. 又言. 修習常住二字隨我所行

至我至處等文者爲對聲聞無爲四倒故. 約

眞如法身而說爲常住. 以彼聲聞不達法空.

不知如來法身遍一切處無爲常住隨於物機

現此色身. 是故彼計如來色身惑業所感必

歸磨滅. 五分法身雖非有漏而依色身亦是

斷滅. 爲欲對治如是病故. 故說法身無爲常

住. 如請僧福田經中月德居士歎佛如來涅

槃. 以復法滅不久如來告言. 汝等居士應修

如來常住二字. 是常住法者是一切衆生二

乘六道闡提五逆人之法性. 見法性者當得

吾身如今無二. 如此經言. 修此二字隨我所

行至我至處. 故知是文正顯法身. 而說慈心

不殺等因之所得者. 是明了因之所顯證. 有

人不知是意趣. 妄執報佛亦無生滅遂同虛

中              欄

空知無爲. 又若德王品說. 如來非常住七種

因緣皆就化身說非常住. 非說報佛. 亦常者

是卽彼文亦以七因成非無常. 皆就法身說

非無常. 不開報佛亦非無常. 如彼文言. 有生

之法名曰無常. 如來無生. 是故爲常. 有限之

法名曰無常. 如來無生無姓故常. 有常之法

遍一切處. 無常之法或言是處有彼處無. 如

來不爾. 是故爲常. 無常之法有時是有無. 時

爲無. 如來不爾. 是故爲常. 常住之法無名無

色. 虛空常故無名無色. 如來亦爾. 是故爲常.

常住之法無因無果. 虛空常故無因無果. 如

來亦爾. 是故爲常. 常住之法三世不攝. 如來

亦爾. 是故爲常. 如是七因皆當法身. 所以然

者. 彼說報佛生因所得卽有因果非如虛空.

若彼救言. 隨順法身無生故常. 報佛亦同無

生故常. 是故此因義通二身者. 他亦爾. 可言

化身有知故非常. 報佛有知亦非常住. 是故

此因義通二身. 此若不通彼何得通. 又彼强

言雖是本無始有而非本無今有者. 但有其

言都無其實. 所以然者. 若如所言是卽雖非

先有後無而是先有終無. 若許終無終無卽

滅. 若不許言旣非後無何爲終無. 旣非今有

何爲始有. 又若非後無故滅盡者. 卽應是本

無故有生起也. 如是進退永不可救. 是故彼

義智者不用. 執無常者作如是說. 問二師所

說何得何失. 答或有說者皆得皆失. 所以然

者. 若決定執一邊皆有過失. 如其無障□說

俱有道理. 如楞伽經云. 如來應正遍知爲是

常耶爲無常耶. 佛言非常非無常. 二邊有過

下              欄

故乃至廣說. 今此言雖不常住非念念滅. 如

是等文破其偏執. 定取一邊不當道理. 無障

□說二義皆得者. 報佛功德離相離性. 以離

相故離生滅相. 究竟寂靜無作無爲故說常

住. 以離性故離常住性. 最極暄動無所不爲

故說無常. 然離性無二無別. 離相不異於離

性. 故常住不妨於生滅也. 離性不異於離相.

故生滅不□於常住也. 由是道理二說皆得.

於中委悉亦有多門. 具如楞伽經宗要中說.

然執無常家義有未盡竟. 謂說法身定是常

故. 若定常住卽非作法. 非作法故不作二身.

是故法身亦非無爲. 楞伽經言. 若如來法身

非作法者. 言有修行無量功德. 一切行者卽

爲虛妄. 攝大乘說. 法身五. 於中言第三有爲

無爲無二爲相. 非惑業雜所生故. 由得自在

能顯有爲相故. 釋曰. 一切有爲法皆從惑業

生. 法身不從惑業生. 故非有爲. 法身由得自

在能數數顯有爲相. 謂應化二身故. 非無爲

是明法身雖非惑業所生有爲而非凝然無動

作物也. 又報常家雖樂常住而其常義亦有

不足意. 謂始有功德不遍於前位故. 若此功

德有所不遍卽於法界有所不證. 若於法界

無所不證卽等法性無所不遍. 如花嚴經言.

如來正覺成菩提時住佛方便. 得一切衆生

等身. 得一切法等身. 得一切殺等身. 得一切

三世等身. 得一切法界等身. 得虛空界等身.

乃至得寂靜涅槃界等身. 佛子隨如來所得

身當知音聲及無□. 心復如是如來具足. 如

是三種淸淨無量是明如來成道後所得色身

經數: 一七六九

經名: 涅槃宗要

頁數: 二四九

上              欄

音聲及無□心無所不等無所不遍. 旣言等

於一切三世. 豈不遍金剛以前. 然此道理諸

佛□藏非思量者之所不能測. 但依佛言起

作信耳. 涅槃之義略判如是   第二明佛性

義. 佛性之義六門分別. 一出體門. 二因果門.

三見性門. 四有無門. 五三世門. 六會通門. 出

體門內亦有二重. 先序諸說. 後判是非. 昔來

說雖有百家義類相攝不出六種. 第一師云.

當有佛果爲佛性體. 如下師子吼中說言. 一

闡提等無有善法. 佛亦言. 以未來有故悉有

佛性. 又言. 以現在世煩惱因緣能斷善根. 未

來佛性力因緣故遂生善根. 故知當果卽是

正因. 所以然者. 無明初念不有而已有心卽

有當果之性. 故修萬行以剋現果. 現果卽成

當果爲本. 故說當果而爲正因. 此是白馬寺

愛法師述生公義也. 第二師云. 現有衆生爲

佛性體. 何者. 衆生之用總御心法. 衆生之義

處處受生. 如是御心之主必當能成大覺. 故

說衆生爲正因體. 如師子吼中言. 衆生佛性

亦二種因者謂諸衆生也. 莊嚴寺是法師義

也. 第三師云. 衆生之心異乎木石. 必有厭苦

心樂之性. 由有此性故修萬行終歸無上菩

提樂果. 故說心性爲正因體. 如下文言. 一切

衆生悉皆有心. 凡有心者必當得成阿□菩

提. 夫人經言. 若無如來藏下得厭苦剛心涅

槃故. 此是光宅雲法師義也. 第四師云. 心有

神靈不失之性. 如是心神已在身內. 卽異木

石等非情物. 由此能成大覺之果. 故說心神

爲正因體. 如來性品云. 我者卽是如來藏義.

中              欄

一切衆生悉有佛性卽是我義. 師子吼中言.

非佛性者謂瓦石等無情之物. 離如是等無

情之物是名佛性故. 此是梁武簫焉天子義

也. 第五師言. 阿賴耶識法爾種子爲佛性體.

如此經言. 佛性者一切諸阿□菩提中道種

子. 瑜伽論云. 性種性者六處殊勝有如是相

從無始世展轉[&FFFF]#來法爾所得. 此意新師等

義. 第六師云. 阿摩羅識眞如解性爲佛性體.

如經言. 佛性者名第一義空. 第一義空名爲

智惠. 寶性論云. 及彼眞如性者如六根聚經

說. 六根如是從無始來畢竟究竟諸法體故.

諸說如是. 次判是非者. 此諸師說皆是非. 所

以然者. 佛性非然非不然故. 以非然故諸說

悉非. 非不然故諸義悉是. 是義志云何. 六師

所說不出二途. 初一指於當有[&FFFF]#果. 後五同

據今有之因. 此後五中亦爲二倒. 後一在於

眞諦. 前四隨於俗諦. 俗諦四說不出人法. 前

一擧人後三據法. 據法三義不過起伏. 後一

種子前二上心. 上心之內隨義異說耳. 然佛

性之體正是一心. 一心之性遠離諸邊. 遠離諸

邊故都無所當. 無所當故無所不當. 所以就

心論. 心非因非果非眞非俗非人非法非起

非伏. 如其約緣論. 心爲起爲伏作法作人爲

俗爲眞作因作果. 是謂非然非不然義. 所以

諸說皆非皆是. 總說雖然於中分別者. 於一

心法有二種義. 一者不染而染. 二者染而不

染. 染而不染一味寂靜. 不染而染流轉六道.

如下文言. 一味藥隨其流處有種種味. 而其

眞味停留在山. 夫人經言. 自性淸淨心難可

下              欄

了知. 彼心爲煩惱所染. 此亦難可了知. 起信

論中廣顯是義. 此者眞諦三藏之義. 第六師

說. 眞如佛性得於染而不染門也. 前之五義

皆在染門. 何者. 隨染之心不守一性. 對緣望

果必有可生. 可生之性不由熏成. 是故說名

法爾種子. 第五師義得此門也. 又卽如是隨

染之心乃至轉作生滅. 識位而□不失神解

之性. 由不失故終歸心原. 第四師義亦當此

門也. 又若隨染生滅之心依內熏力起二種

業. 所謂厭苦心樂之能因. 此爲本當至極果.

第三師義當此門也. 如是一心隨染轉時. 隨

所至處總御諸法處處受生說名受生. 第二

師義合於是門也. 如是衆生本覺所轉必當

得至大覺之果. 而今來現說名當果. 第一師

義合於是門也. 由是義故六師所說雖皆未

盡佛性實體隨門而說各得其義. 故下文說.

如彼盲人各各說象. 雖不得實非不說象. 說

佛性者亦復如是. 不卽六法不離六法. 當知

此中六說亦爾. 出體門竟. 第二明因果門. 佛

性之體非因非果而亦不非因果性. 所以擧

體作因作果. 果佛性者佛之體性故名佛性.

如迦葉品云. 如來十力四無畏等無量諸法

是佛之性. 又下文言. 如來已得阿□菩提所

有佛性一切佛法常無變易. 故無三世猶如

虛空. 如是等文明果佛性. 因佛性者. 作佛之

性故名佛性. 如師子吼中言. 是因非果名爲

佛性. 非因生故是因非果. 又下文言. 衆生佛

性亦二種因. 正因者謂諸衆生. 緣因者謂六

波羅蜜. 如是等文說因佛性. 總說雖然於中

經數: 一七六九

經名: 涅槃宗要

頁數: 二五○

上              欄

分別者果有二種. 所生所了. 所了果謂涅槃

果卽是法身. 所生果者謂菩提果卽是報佛.

對此二果說二佛性. 法佛性者在性淨門. 報

佛性者在隨染門. 如師子吼中言. 善男子我

所宣說涅槃因者所謂佛性之性不生涅槃.

是故無因. 能破煩惱故名大果. 不從道生故

名無果. 是故涅槃無因無果. 是文正顯法佛

之性唯約隱顯說爲因果也. 迦葉品云. 夫佛

性者. 不名一法不名萬法. 未得阿□菩提之

時一切善不善無記法盡名佛性. 非佛性者.

所謂一切牆壁瓦石無情之物. 離如是等無

情之物是名佛性. 是文正明報佛之性以隨

染動心雖通三性而亦不失神解之性故說此

爲報佛性. 但爲簡別怯佛性門遍一切有情

無情. 是故於報佛性不取無情物也. 別門雖

然就實通論者. 性淨本覺亦爲二身之性隨

染解性亦作法身之因. 何以知其然者. 如實

性論言. 依二種佛性得出三種身. 佛性論中

顯是意言. 佛性有二種. 一者住自性性. 二者

引出佛性. 爲顯住自性性故說地中寶藏爲

譬. 爲顯引出佛性故說掩羅樹芽爲譬. 約此

雨因故佛說三身果. 一者因住自性佛性故

說法身. 法身有四種功德. 是故說毁敗布□

眞金譬. 二者因引佛性故說應身. 是故說貧

女如壞輪王譬. 三者因引出佛性故復出化

身. 故說羅漢中佛像爲譬乃至廣說. 此論意

者. 應得因中具三佛性. 彼應得因如理爲體

故. 如性淨門中眞如佛性通爲三身而作正

因. 旣說性淨本覺雖非生滅而得與二身作

中              欄

正因. 當知隨染解性雖非常住而與法身作

正因性. 如不增不減經言. 卽此法身煩惱纏

無始世來隨順世間波浪漂流去來生死名爲

衆生. 離一切垢住於彼岸於一切法得自在

力名爲如來應正遍知乃至廣說. 起信論中

爲顯是意故引喩言. 如邊水因風波動. 水相

風相不相捨離. 如是衆生自性淸淨心因無

明風動心與無明不相捨離乃至廣說. 是意

欲明法身雖非動相而離靜性. 隨無明風擧

體動轉. 動轉之心不失解性. 後復無明還至

歸本. 歸本之時還成法身. 是故當知隨染動

心正爲還靜法身之因. 若依是門得說法身

亦是作法. 以修諸行始得成靜故. 如楞伽經

言. 若如來法身非作法者. 言有修行無量功

德. 一切行者皆是虛妄故. 因果門竟. 次第三

明見性門者. 謂至何位得見佛性. 有人說言.

佛性法界雖無二體而義不同見位亦異. 是

故初地證見眞如法界而未能見佛性之義.

乃至十地猶是聞見. 至妙覺位方得眼見. 是

說不了. 違文義故. 何者. 處處皆說初地菩薩

證見法身. 法身佛性名異義一. 而言雖證法

身不見佛性者. 不應道理違諸文. 次當廣說

如實義者. 若於初地得證法界. 卽於此位已

見佛性. 若第十地未見佛性. 亦於彼位未見

法界. 欲顯是義三重分別. 一者究竟不究竟

門. 二者遍不遍門. 三者證不證門. 若就究竟

不究竟門. 唯於佛地得名眼見. 此時究竟歸

一心原證見佛性之全分體故. 金剛以還未

得眼見. 宜是仰信但名聞見. 以其未至一心

下              欄

之原不證佛性全分體故. 如說佛性法界亦

爾. 餘一切境皆亦如是. 若就第二遍不遍門.

初地以上眼見佛性. 遍遣一切遍計所執遍

見一切遍滿佛性故. 地前凡夫二乘聖人有

信不信齊未能見. 以未能離一切分別不能

證得遍滿法界故. 若依第三證不證門. 二乘

聖人得見佛性. 一切凡夫未能得見. 所以然

者. 二空眞如卽是佛性. 二乘聖人雖非遍見

依人空門證得眞如. 故亦得說眼見佛性. 如

長壽品言. 若於三法修異相者. 淸淨三歸卽

無依處. 所有禁戒皆不具足. 尙不能得聲聞

緣覺菩提之果. 何肉能得無上菩提. 是文欲

明若二乘人入觀之時唯取三寶人法異相不

證三寶同體人空. 卽不能具無漏聖戒. 亦不

能得盡無生智. 是卽反顯彼能證見三寶一

體故亦能得二乘菩提. 三賓一體卽是佛性.

准知亦說得見佛性. 唯彼人雖實得見佛性

而未能知謂是佛性. 如說眼識見靑不知靑.

雖未能知謂是靑色而是眼識實見靑色. 二

乘者見佛性當知亦爾. 證不證門文義如是.

遍不遍門之文義者. 如師子吼中言. 復次色

者謂佛菩薩. 非色者一切衆生. 色者名爲眼

見. 非色者名爲聞見. 法花論云. 八生乃至一

生得阿□菩提者證初地得菩提故. 以離三

界分段生死隨分能見眞如佛性名得菩提.

寶性論僧寶品云. 有二種修行. 謂如實修行

及遍修行. 如實修行者. 謂見衆生自性淸淨

佛性境界故. 偈言. 無障淨智者如實見衆生

自性淸淨佛法身境界故. 遍修行者. 謂遍十